విప్రో సంస్థను వీడేదిలేదు..!
- లేఖ ద్వారా ఉద్యోగులకు అజీమ్‌ ప్రేమ్‌జీ భరోసా
బెంగళూరు : విప్రో వ్యవస్థాపకులు ఆయన కుంటుంబ సభ్యులు సంస్థలో తమకున్న వాటాను విక్రయించే ప్రయ త్నాల్లో ఉన్నారంటూ వచ్చిన వార్తలను ఆ సంస్థ చైర్మెన్‌ అజీమ్‌ ప్రేమ్‌జీ ఖండించా రు. ఈ వార్తలు పూర్తి నిరాధారమైనవని.. అవాస్తవమని ఆయన అన్నారు. విప్రోలో వాటాల విక్రయపు వార్తలకు సంబంధించి స్పందించిన అజీమ్‌ ప్రేమ్‌జీ ఉద్యోగులకు ఈ విషయమై లేఖ రాశారు. విప్రో స్థానిక మార్కెట్లో చిన్న వంటనూనెల కంపెనీ స్థాయి నుంచి.. విశ్వ దిగ్గజ సంస్థల స్థాయికి చేరే ప్రస్థానాన్ని తాను చాలా దగ్గరగా వీక్షించానని ఆయన అన్నారు. రానున్న రోజ్లుల్లోనూ మంచి వృద్ధిని నమోదు చేయగల సామర్థ్యం విప్రో సొంతమని ఆయన పూర్తి విశ్వాసం వ్యక్తం చేశారు. గత 50 ఏండ్లలో విప్రో సాగించిన విజయ ప్రస్థానం మున్ముందు కూడా కొనసాగిస్తామని అజీమ్‌ స్పష్టం చేశారు. వృద్ధికి మంచి అవకాశం ఉన్న ఐటీ రంగంలో విప్రో ప్రయాణం సాఫీగా సాగుతున్నట్టుగా ఆయన తెలిపారు. వీటికి తోడు ఖాతాదారుల విజయాన్ని అందించేందుకు, సంస్థ విజయ పథంలో ఉరకలేసేందుకు కావాల్సిన శక్తి విప్రోకు ఉందని లేఖలో పేర్కొన్నారు. దీని కొనసాగింపునకు గాను తాను కంకణబద్దుడినై ఉన్నటు వివరించారు. వాటా విక్రయించునన్నుట్టు వస్తున్న వార్తలు నమ్మవద్దని.. తాను సంస్థ వీడనని ఉద్యోగులకు భరోసానిచ్చారు.
మీ స్నేహితులకు రికమెండ్ చెయ్యండి